راولپنڈی : آرمی چیف جنرل سید عاصم منیر تون برطانوی فوج انا چیف آف جنرل اسٹاف سر پیٹرک نکولس یارڈلے مونراڈ سینڈرز اوڑدہی کرے۔ آئی ایس پی آر نا رد اٹ چار شنبے نادے جی ایچ کیو ٹی مروک اوڑدہی ٹی علاقائی سلامتی وتین پہ تینی استخواہی تا امورتیا ہیت وگپ کننگا۔ جی ایچ کیو آ سر مننگ آ برطانوی فوج انا چیف آف جنرل اسٹاف شہید آتا یاتگار آ پھل شاغا۔ پاک فوج انا دستہ اودے گارڈ آف آنر پیش کرے۔ سر پیٹرک نکولس یارڈلے مونراڈ سینڈرز دہشت گردی نا برخلاف جنگ اٹ پاک فوج انا قربانی و سرسہبی و ڈیہہ اٹ امن وسوگوی کن کوشست آتے امنا کرے۔ داکان مست برطانوی فوج انا چیف آف جنرل اسٹاف چیئرمین جوائنٹ چیفس آف اسٹاف کمیٹی جنرل ساحر شمشاد مرزا تون ہم جوائنٹ اسٹاف ہیڈ کوارٹرز راولپنڈی ٹی اوڑدہی کرے۔
(آن لائن)
